கேள்வி: சோராபாய் அம்பாலாவாலி - ஆரம்ப வாழ்க்கையும் பின்னணியும் பற்றி தகவல் சொல்.
பதில்: தற்போதைய அரியானா உள்ள அம்பாலா (அம்பாலா மாவட்டம்), தொழில்முறை பாடகர்களின் குடும்பத்தில் பிறந்து வளர்ந்தார். 'அம்பாலாவாலி' என்பது இவரது குடும்பப் பெயர். குலாம் உசைன் கான் மற்றும் உஸ்தாத் நசீர் உசைன் கான் ஆகியோரின் கீழ் தனது இசைப் பயிற்சியைத் தொடங்கினார். பின்னர், இந்துஸ்தானி இசை ஆக்ரா கரானாவில் (இசைப்பள்ளி) இசையில் பயிற்சி பெற்றார். Profile of Zohrabai Ambalewali on womenonrecord.com website
கேள்வி: சோராபாய் அம்பாலாவாலி - தொழில் வாழ்க்கை பற்றி தகவல் சொல்.
பதில்: அம்பாலாவாலி தனது 13 வயதில், அனைத்திந்திய வானொலியில் ஒரு பாடகராக தனது வாழ்க்கையைத் தொடங்கினார். முக்கியமாக பாரம்பரிய மற்றும் அரை பாரம்பரிய பாடல்களைப் பாடினார். இவரது சில தும்ரிகளை ''எச். எம். வி'' இசைத்தட்டு நிறுவனம் பதிவு செய்து வெளியிட்டது. இறுதியில் ''பிரானசுகி நாயக்'' இசையமைத்த ''தகு கி லட்கி'' (1933) திரைப்படத்தின் மூலம் பின்னணிப் பாடகியாக இந்தி திரைப்படத்தில் அறிமுகமானார். லாகூர் தளமாகக் கொண்ட திரைப்படத் துறையில் ஆரம்ப ஆண்டுகளுக்குப் பிறகு, இவர் மும்பைக்கு குடிபெயர்ந்தார். இசை இயக்குநர் நௌசாத் கீழ் ''ராட்டன்'' (1944) என்ற திரைப்படத்தின் மூலம் இவரது முதல் வெற்றி இருந்தது. மேலும் "ஆயி தீபாவளி ஆயி தீபாவளி" மற்றும் "அகியான் மிலா கே, ஜியா பர்மா கே" போன்ற வெற்றி பாடல்களும் பின்னர் வெளிவந்தன. இசை இயக்குநர் நௌசாத்துக்காக ''அன்மோல் காதி'' (1946), ''மேளா'' (1948), ''ஜாதூ''(1951) போன்ற வெற்றி படங்களில் பாடினார். Profile of Zohrabai Ambalewali on cineplot.com websiteநூர்ஜஹான் (பாடகி மற்றும் நடிகை) மற்றும் கல்யாணி ஆகியோருடன் ''ஜீனத்'' (1945) படத்தில் "அஹென் நா பாரீன் ஷிக்வே நா கியே" என்ற கவ்வாலி பாடினார். இது தெற்காசிய படங்களில் பெண் குரல்களில் பதிவு செய்யப்பட்ட முதல் கவ்வாலி பாடலாகும். இது பொதுமக்கள் மத்தியில் மிகவும் பிரபலமானது. 1948 இல் லதா மங்கேஷ்கர், கீதா தத் மற்றும் ஆஷா போஸ்லே போன்ற இசைக்கலைஞர்கள் வருவதற்கு சற்று காலம் முன்பு , சம்சாத் பேகம், குர்சித் பானு, அமிர்பாய் கர்நாடகி போன்ற பாடகர்களுடன், கனமான தும்ரி பாணியில் முன்னணி பின்னணி பாடகர்களுடன் இந்தித் திரைப்படங்களில் பாடிவந்தார்.
கேள்வி: சோராபாய் அம்பாலாவாலி - பிற்கால வாழ்க்கை பற்றி நீங்கள் என்ன அறிந்துள்ளீர்கள்?
பதில்: அம்பாலாவாலி 1950 களில் திரைப்படத் துறையில் இருந்து ஓய்வு பெற்றார். இருப்பினும் புகழ்பெற்ற கதக் நடனக் கலைஞரான தனது மகள் ரோசன் குமாரி நிகழ்ச்சிகளில் தொடர்ந்து பாடினார். ரோசன் குமாரி சத்யஜித் ராய் ஜல்சாகர் (1958) படத்திலும் நடித்த்தவர்.